Komission asetus (EY) N:o 111/1999, annettu 18 päivänä tammikuuta 1999, maataloustuotteiden jakeluohjelmasta Venäjän federaatiolle annetun neuvoston asetuksen (EY) N:o 2802/98 soveltamista koskevista yhteisistä yksityiskohtaisista säännöistä



Virallinen lehti nro L 014 , 19/01/1999 s. 0003 - 0016



KOMISSION ASETUS (EY) N:o 111/1999, annettu 18 päivänä tammikuuta 1999, maataloustuotteiden jakeluohjelmasta Venäjän federaatiolle annetun neuvoston asetuksen (EY) N:o 2802/98 soveltamista koskevista yhteisistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden jakeluohjelmasta Venäjän federaatiolle 17 päivänä joulukuuta 1998 annetun neuvoston asetuksen (EY) N:o 2802/98 (1) ja erityisesti sen 4 artiklan 2 kohdan, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (2), sekä katsoo, että asetuksessa (EY) N:o 2802/98 säädetään maataloustuotteiden jakelutoimista veloituksetta Venäjän federaatiolle; kyseisen toimen täytäntöön panemiseksi on tarpeen määritellä toimitusten toteuttamiseksi sovellettavat yksityiskohtaiset säännöt ja erityisesti tarjouskilpailuihin osallistumista ja toimitusten myöntämistä koskevat yhteiset yksityiskohtaiset säännöt sekä tarjouskilpailun voittajien velvoitteet, toimitukset käsittävät interventiovarastoista sellaisenaan toimitettavia maataloustuotteita mutta myös muita kuin interventiota varten käytettävissä olevia, samaan tuoteryhmään kuuluvia tuotteita; näin ollen olisi lisäksi annettava jalosteiden toimittamiseen sovellettavat erityiset yksityiskohtaiset säännöt; olisi säädettävä mahdollisuudesta suorittaa kyseisten toimitusten maksu interventiovarastoista lähtöisin olevina raaka-aineina, hyväksyttävän kilpailutilanteen järjestäminen yhteisön eri toimijoiden välillä edellyttää, että jalostettujen tuotteiden ja niiden tuotteiden toimitukset, joita ei ole interventiovarastoissa ja jotka on hankittava yhteisön markkinoilta, järjestetään kahdessa vaiheessa ja myönnetään tilanteen mukaan erikseen tuotteen jalostaminen tai sen hankkiminen yhteisön markkinoilta, ja jälkeenpäin tuotteen toimittaminen määräpaikkaan edunsaajamaassa, maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98 (3) 14 artiklan mukaisesti yhteistä maatalouspolitiikkaa koskevan säädöksen nojalla järjestetyn tarjouskilpailun osana toteutettujen tarjouksien määrät ilmaistaan euroina; saman asetuksen 5 artiklan 1 kohdassa säädetään, että tällaisessa tapauksessa valuuttakurssin määräytymisperuste on viimeinen tarjousten esittämispäivä; mainitun artiklan 3 ja 4 kohdissa säädetään valuuttakurssien määräytymisperusteista ennakkojen ja vakuuksien osalta, näihin soveltamista koskeviin yksityiskohtaisiin sääntöihin on lisäksi sisällytettävä ennen tuotteiden siirtämistä pois yhteisön alueelta sekä satamissa ja rajanylityspaikoilla niiden määränpäässä tarkastusjärjestelmä ja vakuuksien antaminen toimituksen moitteettoman täytäntöönpanon varmistamiseksi; lisäksi on vaadittava erityinen haltuunottotodistus sen varmistamiseksi, että kyseiset tuotteet ovat siirtyneet Venäjän viranomaisten haltuun, olisi säädettävä mahdollisuudesta sallittuihin poikkeamiin hävikkitapauksissa erityisten vaikeuksien huomioon ottamiseksi, interventioelinten hallussa olevat, vientiin tarkoitetut tuotteet kuuluvat interventiosta peräisin olevien tuotteiden käytön ja/tai määräpaikan tarkastamista koskevista yhteisistä yksityiskohtaisista säännöistä 16 päivänä lokakuuta 1992 annetussa komission asetuksessa (ETY) N:o 3002/92 (4) sellaisena kuin se on viimeksi muutettuna asetuksella (ETY) N:o 770/96 (5), annettujen säännösten piiriin, olisi säädettävä, että maataloustuotteiden vakuutusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetussa komission asetuksessa (ETY) N:o 2220/85 (6), sellaisena kuin se on viimeksi muutettuna asetuksella (EY) N:o 3403/93 (7), olevia säännöksiä sovelletaan tämän asetuksen piiriin kuuluvien toimitusten osalta, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Maataloustuotteiden toimittamisesta veloituksetta Venäjän federaatiolle asetuksen (EY) N:o 2802/98 mukaisesti tässä asetuksessa annetut säännökset eivät mitenkään rajoita erityistoimitusten myöntämiseksi järjestettävistä tarjouskilpailuista annettaviin asetuksiin sisältyvien täydentävien säännösten soveltamista. 2 artikla 1. Toimituskulujen määrittäminen tapahtuu tarjouskilpailumenettelyllä tarjouskilpailuilmoituksessa vahvistetussa satamassa tai rajanylityspaikassa tapahtuvaan tuotteiden haltuunottoon asti sekä interventiovarastoista saatujen että yhteisön markkinoilta hankittujen tuotteiden osalta. a) Kustannukset voivat liittyä interventioelimen varastosta, lastauslaiturilta tai kulkuneuvosta lastattavien tuotteiden toimittamiseen niiden haltuunottoon asti vahvistetussa määräpaikassa. b) Kustannukset voivat liittyä varastosta tai yhteisön alueella olevasta satamasta tai yhteisön alueella olevalta asemalta kulkuneuvoon lastatun tuotteen toimittamiseen sen haltuunottoon asti vahvistetussa määräpaikassa. 2. Tarjouskilpailu voi koskea interventiovarastoista fyysisesti poistettavien tuotteiden määrää maksuna samaan tuoteryhmään kuuluvista jalosteista. Tässä tapauksessa kulut kattavat etenkin tarjouskilpailuilmoituksessa vahvistettuun määräpaikkaan toimitettavien tuotteiden jalostuksen, pakkaamisen, ja merkitsemisen, kyseisestä tarjouskilpailusta annettujen määräysten mukaisesti. 3. Tarjouskilpailu voi koskea yhteisön markkinoilta hankittavien tuotteiden toimituskulujen määrittämistä. Näiden toimitusten osalta kulut kattavat etenkin tuotteen hinnan ja tarjouskilpailuilmoituksessa vahvistettuun määräpaikkaan toimitettavien tuotteiden pakkaamisen ja merkitsemisen kyseisestä tarjouskilpailusta annettujen määräysten mukaisesti. 3 artikla Tarjouskilpailuun voivat yhdenvertaisin edellytyksin osallistua kaikki luonnolliset henkilöt jotka ovat jonkin jäsenvaltion kansalaisia ja sijoittautuneet yhteisöön, sekä kaikki yhtiöt, jotka on perustettu jonkin jäsenvaltion lainsäädännön mukaisesti ja jotka ovat sijoittaneet sääntömääräisen toimipaikkansa, keskushallintonsa tai tärkeimmän laitoksensa johonkin jäsenvaltioon. 4 artikla 1. Tarjoukset on tehtävä kirjallisina tarjouskilpailuilmoituksessa mainitulle interventioelimelle ilmoituksessa mainittuun osoitteeseen viimeistään siinä ilmoitettuun määräpäivään ja kellonaikaan mennessä. Tarjoukset on suljettava kahteen sinetöityyn kirjekuoreen. Sisempään kirjekuoreen on merkittävä tarjouskilpailuilmoituksessa määrätyn osoitteen lisäksi tarjouskilpailun avaamisesta annetun asetuksen numero sekä seuraava merkintä: ".......:n (toiminimi) tarjous - Ainoastaan tarjousten avauslautakunnan avattavaksi". Telekopiona, teleksillä tai sähköpostitse lähetettyjä tarjouksia ei voida hyväksyä (ks. asetus 2009/95 6 artikla 3 kohta). 2. Tarjousten avaaminen on julkinen toimenpide, ja kyseinen elin ilmoittaa jokaisen erän osalta tarjotut summat tai määrät. 3. Interventioelimet varmistavat, että tarjouksentekijöillä ja heidän tarjouksissaan mainituilla alihankkijoilla on riittävät tekniset ja taloudelliset resurssit voidakseen suorittaa niihin toimituksiin liittyvät velvoitteet, joista he ovat tehneet tarjouksia. 5 artikla 1. Tarjous on voimassa ainoastaan, jos: a) siinä ilmoitetaan tarjouskilpailun avaamisesta annetun asetuksen täydellinen numero ja sen erän numero, jota tarjous koskee, b) siinä ilmoitetaan yhteisöön sijoittautuneen tarjouksentekijän nimi ja osoite, alv-tunnusnumero sekä teleksi- ja/tai telekopionumero, c) se koskee vain yhtä erää kokonaisuudessaan (nettopaino), d) tarjouksen summat on ilmaistu euroina 2 artiklan 1 ja 2 kohdassa tarkoitettujen tarjouskilpailujen osalta, e) siinä on 2 artiklan 1 kohdan a tai b alakohtaa sovellettaessa: 1) bruttotonnia vastaava hinta jokaista määräpaikkaa varten ottaen huomioon kaikki mahdolliset lähtöpaikat, joista tarjousilmoituksessa säädetään; 2) kaikkien toimituksen toimeenpanossa sekä yhteisön alueella että kolmansissa maissa käytettävien huolitsijoiden ja alihankkijoiden nimi ja osoite; 3) maininta kaikista käytettävistä kuljetusvälineistä ja täsmennys niiden vetoisuudesta; 4) täsmennys käytettävästä reitistä rajanylityspaikat mukaan lukien sekä ilmoitus mahdollisista kuljetusvälineestä toiseen lastaamispaikoista; tällaisessa tapauksessa tarjouksentekijän on kirjallisesti sitouduttuva toimittamaan tieto lastauspaikoista ja päivämääristä, joina kyseisen kuljetusvälineestä toiseen lastauksen on tarkoitus tapahtua, vähintään kolme päivää ennen mainitun lastauksen suorittamista sekä päätoimenpiteiden arvioidut päivämäärät, erityisesti lastauksen ja määräpaikkaan saapumisen osalta; 5) täsmennys tarjouksen yksityiskohtaisesta jaottelusta liitteessä II mainittujen otsakkeiden mukaisesti; 6) sitoumus siitä, että tarjouksentekijä esittää kaikki kuljetukseen liittyvät riskit kattavan vakuutussopimuksen, mikäli voittaa tarjouskilpailun. f) siinä on 2 artiklan 2 kohtaa sovellettaessa riisin toimitusten osalta: 1) nettotonniin valmista toimitettavaa tuotetta vaihdettavaksi ehdotettu tuotteiden määrä tonneina (nettopaino ilmaistuna tarjouskilpailuilmoituksessa vahvistettujen ehtojen ja määräpaikan mukaisesti; 2) tuotteiden varastointipaikan/paikkojen tarkka osoite ennen lähettämistä; 3) kaikkien toimessa käytettävien alihankkijoiden, varastoijien ja huolitsijoiden nimi ja osoite; 4) tarvittavat kulukorvaukset (pysäköinti, vakuutus, vartiointi, vakuus ym.) ilmaistuna tonnia (nettopaino) ja päivää kohden, mikäli kuljettaja ei pysty ottamaan lastia haltuunsa sovittuina määräaikoina; g) siinä on 2 artiklan 3 kohtaa sovellettaessa sianlihan toimitusten osalta: 1) nettotonnia vastaava tarjottu hinta ottaen huomioon jalostus-, pakkaus- ja kuljetuskulut tarjouskilpailuilmoituksessa vahvistettuun määräpaikkaan asti; 2) tavaran lähettämistä edeltävän pakkaamispaikan (tai pakkaamispaikkojen) ja varastointipaikan (tai varastointipaikkojen) tarkka osoite; 3) kaikkien toimessa käytettävien alihankkijoiden, varastoijien ja huolitsijoiden nimi ja osoite; 4) vaadittavat kulukorvaukset (pysäköinti, vakuutus, vartiointi, vakuus ym.) ilmaistuna tonnia ja päivää kohden mikäli kuljettaja ei pysty ottamaan lastia haltuunsa sovittuina määräaikoina; h) todiste siitä, että tarjouksen tekijä on tallentanut tarjouskilpailuvakuuden tarjousten vastaanottajaksi nimetyn interventioelimen hyväksi tarjouskilpailuilmoituksen mukaiselle vakuussummalle asetuksen (ETY) N:o 2220/85 III osaston 8 artiklan 1 kohdan mukaisesti. Todisteeksi hyväksytään vakuuden myöntäneen rahoituslaitoksen antaman sitoumuksen alkuperäiskappale, joka on laadittu III liitteen A kohdan mukaisesti. i) liitteessä III olevan B osan mukaisesti laadittu asianomaisen rahoituslaitoksen todistus alkuperäisenä 7 artiklassa säädetyn toimitusvakuuden tallettamisesta. Tässä asetuksessa säädetyt vakuudet on tallennettava jäsenmaan hyväksymään luottolaitokseen, joka on mainittu komission ylläpitämässä luettelossa (8), neuvoston direktiivin 77/780/ETY (9) 3 artiklan 7 kohdan ja 10 artiklan 2 kohdan mukaisesti. 2. Tarjousta, jota ei ole laadittu tämän artiklan määräysten mukaisesti ja tarvittaessa yksittäisen tarjouskilpailun avaamisesta annetun asetuksen täydentävien määräysten mukaisesti tai johon sisältyy muita kuin vahvistetunlaisia edellytyksiä, ei voida hyväksyä. 3. Tarjousten on oltava voimassa 15 päivää laskettuna tarjousten viimeisestä mahdollisesta jättöpäivästä. 4. Jätettyä tarjousta ei voi perua eikä muuttaa. 6 artikla 1. Kyseinen interventioelin tai kyseiset interventioelimet lähettävät komissiolle telekopiolla tai kirjallisella televiestillä 24 tunnin kuluessa tarjousten viimeisestä jättöhetkestä ilmoituksen, jossa mainitaan tarjouskilpailun avaamisesta annetun asetuksen numero ja josta ilmenee kunkin erän osalta: a) niiden tarjouksentekijöiden nimi ja osoite, jotka ovat jättäneet etenkin 3, 4 ja 5 artiklan mukaan huomioon otettavan tarjouksen, b) kunkin huomioon otettavan tarjouksen osalta tarjottu summa tai tarjottu määrä. 2. Komissio voi tehtyjen tarjousten perusteella päättää kunkin erän osalta: - olla myöntämättä toimitusta tai - myöntää toimituksen tarjoushinnan tai tarjottujen määrien perusteella. 3. Komissio ilmoittaa mahdollisimman nopeasti toimituksen myöntämisestä tarjouskilpailun voittajalle ja sille interventioelimelle, joka on vastaanottanut tarjouksen. Komissio antaa myös asianomaisille interventioelimille tarjousta koskevat tarvittavat tiedot toimituksen toimeenpanon helpottamiseksi. 4. Tarjouksen vastaanottaneet interventioelimet ilmoittavat mahdollisimman nopeasti ja tarvittaessa telekopiolla tai sähköpostitse tarjouksentekijöille tuloksen heidän osallistumisestaan tarjouskilpailuun. 5. Edellä 3 kohdassa mainittu interventioelin antaa välittömästi komissiolle toimituksesta tehdyn tarjouksen kokonaisuudessaan. 7 artikla 1. Edellä 2 artiklan 1 kohdan a tai b alakohdassa tarkoitettuja toimituksia varten tarjouskilpailun voittajan on kolmen työpäivän kuluessa toimituksen myöntämistä koskevan ilmoituksen antamisesta tallennettava toimitusvakuus summalle, joka vastaa kunkin erän kokonaisnettomäärää kerrottuna tarjouskilpailuilmoituksessa vahvistetulla yksikköhinnalla. 2. Edellä 2 artiklan 2 kohdassa tarkoitettuja toimituksia varten tarjouskilpailun voittajan on viimeistään kolme työpäivää ennen tuotteiden haltuunottoa tallennettava toimitusvakuus summalle, joka vastaa haltuun otettavia määriä aluskohtaisesti tai määräpaikkakohtaisesti kerrottuna tarjouskilpailuilmoituksessa vahvistetulla yksikköhinnalla. 3. Edellä 2 artiklan 3 kohdassa tarkoitettuja toimituksia varten tarjouskilpailun voittajan on viiden työpäivän kuluessa toimituksen myöntämistä koskevan ilmoituksen antamisesta tallennettava toimitusvakuus summalle, joka vastaa 10:tä prosenttia tarjoussummasta kerrottuna toimitettavalla nettomäärällä. 4. Toimitusvakuuden tallennus tapahtuu asetuksen (ETY) N:o 2220/85 III osaston 8 artiklan 1 kohdan mukaisesti 4 artiklassa mainitun maksusta vastaavan interventioelimen hyväksi. Todisteeksi toimitusvakuuden tallentamisesta vaaditaan vakuuden myöntäneen rahoituslaitoksen laatiman sitoumuksen alkuperäiskappale, joka laaditaan liitteessä III olevan A kohdan mukaisesti. 8 artikla 1. Tarjouskilpailun voittaja vastaa kaikista tavaraan liittyvistä riskeistä ja erityisesti sen katoamisesta tai pilaantumisesta vahvistettuun toimitusvaiheeseen asti, muuten kuin ylivoimaisen esteen sattuessa. 2. Kuljetuksesta vastaava tarjouskilpailun voittaja suorittaa toimituksen sellaisilla kulkuvälineillä, jotka asiaankuuluvasti ja etenkin terveydelliseltä kannalta takaavat tuotteiden moitteettoman säilymisen ja perilletulon. Merikuljetusten osalta käytettävien alusten on oltava kansainvälisten luokitteluperusteiden mukaan korkeinta tasoa. 3. Jos toimituksen toimeenpanossa ilmenee vaikeuksia tarjouskilpailun voittajien suorittaman tuotteiden haltuunoton jälkeen, hätätapauksia lukuun ottamatta ainoastaan komissiolla on valtuudet antaa ohjeita toimituksen jatkamisen helpottamiseksi. 4. Komissio voi kyseisen interventioelimen pyynnöstä erityisten vaikeuksien huomioon ottamiseksi myöntää sallittuja poikkeamia selvittämättömissä hävikkitapauksissa. 9 artikla 1. Tarjouskilpailun voittajan on suostuttava ennen yhteisön alueelta poistumista kaikkiin komission pyytämiin ja suorittamiin tai komission toimeksiannosta suoritettaviin tarkastuksiin tavaran valmistamisen, pakkaamisen, välivarastoinnin tai lastaamisen aikana. Tarkastukset koskevat toimitettavan tavaran määrää, laatua, hygieenisyyttä, pakkausta ja merkintöjä. Tarkastusten tulokset ovat sitovia kaikille osapuolille, joilla on ollut mahdollisuus olla läsnä tarkastuksissa. Mikäli näytteitä otetaan, tarkastuksista vastaavan elimen on säilytettävä mahdollisissa myöhemmissä kiistatapauksissa käytettävät lisänäytteet komission puolesta. Tarkastukset suoritettuaan kyseinen elin antaa tarjouskilpailun voittajalle vaatimustenmukaisuustodistuksen tai vaatimustenmukaisuuden kiistävän todistuksen. 2. Jos interventioelimen tai tavarantoimittajien 2 artiklan 2 ja 3 kohdassa säädettyjä toimituksia varten toimittaman tavaran laatu ei ole tarjouskilpailuilmoituksessa määriteltyjen vaatimusten mukaista, tarkastuksista vastaavan elimen on ilmoitettava tästä välittömästi komissiolle, ja tavaran lastaaminen keskeytetään. 3. Jos interventioelimen toimittava tavara ei ole interventio-ostoille asetettujen vähimmäisvaatimusten mukaista ja naudanlihan osalta interventiovarastoinnin edellytysten mukaista, interventioelimen on toimitettava viipymättä tavaraa, joka vastaa toimituksille asetettuja vaatimuksia. Interventioelin vastaa tarjouskilpailun voittajalle aiheutuvista ylimääräisistä kustannuksista (ylimääräiset kuljetuskustannukset, lisäseisontakorvaukset jne.). Jos tätä kohtaa sovelletaan, sovelletaan myös komission asetuksen (EY) N:o 3597/90 (10) 2 artiklan 3 kohdan c alakohdan säännöksiä. 4. Jos tavarantoimittajien 2 artiklan 2 ja 3 kohdassa säädettyjä toimituksia varten toimittama tavara ei vastaa tarjouskilpailuilmoituksessa määriteltyä laatua, tavarantoimittaja vastaa tarjouskilpailun voittajalle aiheutuneista ylimääräisistä kuljetuskustannuksista, sanotun kuitenkaan rajoittamatta 12 artiklan 2 kohdan soveltamista. 5. Naudan- ja sianlihan toimitusten osalta tarjouskilpailun voittajan on suostuttava edunsaajamaan pyytämien ja sen nimeämien asiamiesten suorittamiin tarkastuksiin yhteisön alueella. 6. Tarkastuksista vastaavan elimen on huolehdittava kuljetusvälineiden sinetöinnistä lastauksen yhteydessä. Kuljetusvälineestä toiseen lastattaessa on komission nimeämän elimen tarkastettava lastauspaikkaan saapuneiden kuljetusvälineiden sinettien eheys ja sinetöitävä lastauksen jälkeen käytettävät uudet kuljetusvälineet. 7. Tarjouskilpailun voittajan on suostuttava tarjouskilpailuilmoituksessa vahvistetuissa tuotteiden määräsatamissa tai rajanylityspaikoissa kaikkiin komission pyytämiin ja sen suorittamiin tai sen toimeksiannosta suoritettaviin tarkastuksiin. Tarkastukset suoritettuaan kyseinen elin antaa tarjouskilpailun voittajalle vaatimustenmukaisuustodistuksen tai vaatimustenmukaisuuden kiistävän todistuksen, jossa esitetään yksityiskohtaisesti suoritetut tarkastukset sekä niiden tulokset. Tarkastuksista vastaava elin toimittaa tämän todistuksen komissiolle. 8. Tarkastuksista aiheutuvista kustannuksista vastaa yhteisö 5 artiklassa mainittujen tarkastusten kustannuksia lukuun ottamatta. 10 artikla 1. Toimituksia koskeva maksuhakemus esitetään 4 artiklassa mainitulle interventioelimelle kahden kuukauden kuluessa tarjouskilpailuilmoituksessa toimituksille asetetun määräajan päättymisestä. Ylivoimaista estettä lukuun ottamatta tämän säännöksen noudattamatta jättämisestä seuraa 10 prosentin vähennys. Kutakin ylimääräistä viivästyskuukautta kohden vähennetään viisi prosenttia. 2. Maksuhakemukseen on liitettävä: a) 2 artiklan 1 kohdan b alakohtaa sovellettaessa: - jäljennös kuljetusasiakirjoista, - toimituksia koskevan tarjouskilpailun avaamisesta annetun asetuksen liitteessä mainitun edunsaajamaan edustajan antaman haltuunottotodistuksen alkuperäiskappale, joka on laadittu liitteen I mukaisesti ja jossa on määräpaikan valvontaelimen hyväksymismerkintä, - 9 artiklan 7 kohdassa mainittu vaatimustenmukaisuustodistus toimitusten määräpaikassa, b) 2 artiklan 1 kohdan a alakohtaa sovellettaessa hakemukseen on liitettävä a alakohdassa mainittujen asiakirjojen lisäksi seuraavat todistukset: - 14 artiklan 1 kohdassa mainittu vientitodistus, - 14 artiklan 2 kohdassa mainitut yhtenäinen hallinnollinen asiakirja sekä tarkastusasiakirja. 3. Edellä 2 artiklan 1 kohdan a tai b alakohdassa säädetyn toimituksen osalta tarjousta vastaavan hinnan maksu suoritetaan edunsaajamaan edustajan antamassa haltuunottotodistuksessa ilmoitetulta määrältä. Todistus on laadittava liitteen I mukaisesti ja siinä on oltava toimitusten määräpaikan valvontaelimen hyväksymismerkintä. 4. Edellä 2 artiklan 2 kohdassa säädetyn toimituksen osalta interventiotuotteen määrä, jonka osalta tarjouskilpailu on ratkaistu, luovutetaan tarjouskilpailun voittajalle tämän esitettyä todisteen vakuuden antamisesta 7 artiklan 1 kohdan mukaisesti. 5. Edellä 2 artiklan 3 kohdassa tarkoitetun toimituksen osalta tarjouskilpailun voittajan tuotteen markkinoilta hankintaa koskevaa tarjousta vastaavan hinnan maksu suoritetaan nimetyn kuljettajan erän lastaamisen jälkeen antaman, liitteen V mukaisesti laaditun haltuunottotodistuksen esittämistä vastaan. 6. Jos edunsaajamaan edustajan suorittama tavaran haltuunotto sen määräpaikassa viivästyy tarjouskilpailun voittajasta riippumattomien olosuhteiden vuoksi, edunsaajamaa korvaa todistusasiakirjojen perusteella tarjouskilpailun voittajalle aiheutuneet lisäkustannukset. 11 artikla 1. Asetuksen (ETY) N:o 2220/85 20 artiklan mukaisesti tarjouskilpailuvakuutta koskevat tärkeimmät vaatimukset ovat seuraavat: a) tarjousta ei peruuteta; b) toimitusvakuus annetaan 7 artiklan mukaisesti; c) lisäksi 2 artiklan 2 kohdassa säädetyn toimituksen osalta tarjouskilpailutetut määrät poistetaan fyysisesti interventiovarastoista. Asetuksen (ETY) 2220/85 23 artiklan 2 kohdan mukaisesti vakuus menetetään tavaroiden poistamiselle asetetun määräpäivän jälkeen vielä poistamattomien määrien osalta, ja oikeus tavaroiden poistamiseen raukeaa, lisäksi poistettavaa määrää vähennetään 10 prosenttia jokaiselta myöhästymiskuukaudelta. 2. Tarjouskilpailuvakuus vapautetaan, kun: - tarjousta ei hyväksytä; - 2 artiklan 1 kohdan a tai b alakohdassa ja 2 artiklan 3 kohdassa säädettyjen toimitusten osalta esitetään todiste toimitusvakuuden antamisesta 7 artiklan mukaisesti; - 2 artiklan 2 kohdassa säädetyn toimituksen osalta esitetään interventioelimen antama poissiirtotodistus tarjouskilpailutettujen tavaroiden kokonaismäärältä. 12 artikla 1. Asetuksen (ETY) N:o 2220/85 20 artiklan mukaisesti toimitusvakuutta koskeva tärkein vaatimus on tuotteen toimittaminen kokonaisuudessaan sen laatuisena, ettei se merkittävästi poikkea tapauksen mukaan: - interventiovarastosta poissiirtämisen ajankohtana todetusta laadusta 2 artiklan 1 kohdan a alakohdassa tarkoitetun toimituksen osalta; - kuljettajan suorittaman haltuunoton yhteydessä todetusta laadusta 2 artiklan 1 kohdan b alakohdassa tarkoitetun toimituksen osalta; - tarjouskilpailuilmoituksessa määritellystä laadusta 2 artiklan 2 ja 3 kohdassa tarkoitetun toimituksen osalta. 2. Toimitusvakuus vapautetaan, kun tarjouskilpailun voittaja esittää todisteen toimituksen toteuttamisesta tässä asetuksessa sekä erityisen tarjouskilpailun avaamisesta annetussa asetuksessa vahvistettujen edellytysten mukaisesti. Todisteeksi katsotaan: a) 2 artiklan 1 kohdan a tai b alakohdassa tarkoitetun toimituksen osalta 10 artiklan 2 kohdan a tai tapauksen mukaan b alakohdassa mainitut asiakirjat. Vakuus menetetään niiltä määriltä, joiden osalta ei ole toimitettu todistetta. b) 2 artiklan 2 ja 3 kohdassa tarkoitettujen toimitusten osalta - kuljettajan antama, liitteen V mukaisesti laadittu lastaustodistus; - 14 artiklassa mainittu vientitodistus; - 14 artiklan 2 kohdassa mainitut yhtenäinen hallinnollinen asiakirja sekä tarkastusasiakirja. Vakuus menetetään - toimitukselle asetetut edellytykset täyttämättömien määrien osalta; - erityisesti säädettyyn kuljetukseen sopimattomasta pakkauksesta johtuvan hävikin osalta; - yhdeltä eurolta tonnia ja päivää kohden lisättynä lastaamatta jätetyillä määrillä, jos tarjouskilpailuilmoituksessa edellytettyjä lastausmääriä ei ole noudatettu. 3. Kun kuljettajan suorittamassa haltuunotossa tai kuljettajan tai jalostajan suorittamassa toimituksessa todetaan viiveitä, toimitusvakuudesta menetetään 0,75 euroa tonnia ja viivästyspäivää kohden niiden määrien osalta, joita ei ole haltuunotettu tai toimitettu määräajassa. Yhdennestätoista viivästyspäivästä pidätettävä määrä korotetaan yhteen euroon tonnilta ja lisäviivästyspäivältä. Näitä säännöksiä sovelletaan silloin, kun tarjouskilpailun voittaja on vastuussa haltuunoton tai toimitusten viivästymisestä. 4. Edellä 2 artiklan 1 kohdan a tai b alakohdassa tarkoitetun toimituksen osalta toimitusvakuus vapautetaan edellä vahvistettujen ehtojen mukaisesti tai 20 prosentin suuruisissa osissa sitä mukaa kuin esitetään todiste, että 20 prosenttia erän määristä on toimitettu ilman merkitsevää poikkeamaa siitä, millaisena tuote on otettu haltuun interventiovarastossa tai tarjouskilpailuilmoituksessa määrätyssä haltuunottopaikassa. 13 artikla Sovellettaessa 2 artiklan 1 kohdan a tai b alakohtaa tarjouskilpailun voittaja voi pyynnöstä saada etumaksua, joka on 90 prosenttia määrästä, joka saadaan kertomalla haltuunotetut tuotteen nettomäärät tarjouksessa ilmoitetuilla yksikkömäärillä tuotetta, määräpaikkaa ja toimituspäivää kohden. Etumaksu maksetaan tarjouskilpailun voittajalle tapauksen mukaan tuotetta hallussaan pitävän jäsenvaltion interventioelimen antamaa poissiirtotodistusta vastaan tai jalosteen valmistamista tai tuotteen hankkimista yhteisön markkinoilta koskevan tarjouskilpailun voittajan antamaa poissiirtotodistusta vastaan sekä etumaksun suuruisen vakuuden antamista maksuista vastaavalle interventioelimelle koskevaa todistetta vastaan. Vakuus annetaan liitteessä III olevan A osan mukaisesti. 14 artikla 1. Toimituksia varten haettujen ja annettujen vientitodistusten 20 kohdassa on oltava seuraava maininta: - "Neuvoston asetus (EY) N:o 2802/98. Vientitukia ei sovelleta". 2. Asetuksen (ETY) N:o 3002/92 3 artiklan mukaisesti annetuissa yhtenäisessä hallinnollisessa asiakirjassa ja tarkastusasiakirjassa on oltava seuraavat maininnat: - "Komission asetus (EY) N:o 111/1999, maataloustuotteiden jakeluohjelmasta Venäjän federaatiolle annetun neuvoston asetuksen (EY) N:o 2802/98 soveltamista koskevista yhteisistä yksityiskohtaisista säännöistä. Vientitukia ei sovelleta". 15 artikla Edellä 4 artiklassa tarkoitettu interventioelin voi antaa toimijalle tämän pyynnöstä englannin- tai venäjänkielisinä Euroopan yhteisön ja Venäjän federaation välillä laaditun yhteisymmärryspöytäkirjan tärkeimmät määräykset, joita sovelletaan neuvoston asetuksen (EY) N:o 2802/98 toimeenpanemiseksi avattaviin, erityistoimituksia koskeviin tarjouskilpailuihin. 16 artikla Euroopan yhteisöjen tuomioistuin on toimivaltainen ratkaisemaan kaikki tämän asetuksen mukaisten toimitusten suorittamisesta tai suorittamatta jättämisestä aiheutuvat taikka tällaisia toimituksia koskevien säännösten tulkinnasta aiheutuvat riidat. 17 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä tammikuuta 1999. Komission puolesta Franz FISCHLER Komission jäsen (1) EYVL L 349, 24.12.1998, s. 12 (2) EYVL L 349, 24.12.1998, s. 1 (3) EYVL L 349, 24.12.1998, s. 36 (4) EYVL L 301, 17.10.1992, s. 17 (5) EYVL L 104, 27.4.1996, s. 13 (6) EYVL L 205, 3.8.1985, s. 5 (7) EYVL L 310, 14.12.1993, s. 4 (8) EYVL C 237, 28.7.1998, s. 1 (9) EYVL L 322, 17.12.1977, s. 30 (10) EYVL L 350, 14.12.1990, s. 1 LIITE I a) Merikuljetus >KAAVION ALKU> Asetus (EY) N:o 111/1999 HALTUUNOTTOTODISTUS Allekirjoittanut ....................................., (Sukunimi/etunimi/virka-asema) joka toimii ................................. puolesta, todistaa ottaneensa haltuun jäljempänä ilmoitetut tuotteet: Tuote: Pakkaustapa: Kokonaismäärä tonneina (netto): (brutto): Säkkien lukumäärä (riisi/maitojauhe): Laatikoiden lukumäärä (luuton naudanliha): Haltuunottopaikka ja -päivä: Aluksen nimi: Sinettien numerot perillä: Kuljetusliikkeen nimi ja osoite: Valvontalaitoksen nimi ja osoite Valvontalaitoksen paikalla olevan edustajan nimi ja allekirjoitus: Huomautukset tai varaumat: ................................ ................................ ................................... (Edunsaajan allekirjoitus ja leima) >KAAVION LOOPU> LIITE I b) Rautatie- tai maantiekuljetus >KAAVION ALKU> >KAAVION LOOPU> LIITE II Tarjouseritelmä euroina tonnia kohden >KAAVION ALKU> Asetuksen (EY) N:o 111/1999 5 artiklan 1 kohdan e alakohdan 5 alakohdan soveltaminen 1. Tavaroiden käsittely- ja lastauskustannukset. 2. Kuljetuskustannukset lähtöpaikkaan. 3. FOB-menettelyyn liittyvät kustannukset. 4. Merikuljetuskustannukset. 5. Vaunuihin purkamisesta aiheutuvat kustannukset. 6. Rautatiekuljetusten kustannukset ennen uudelleen lastaamista. 7. Vaunusta toiseen lastaamisesta aiheutuvat kustannukset. 8. Rautatiekuljetuksesta aiheutuvat kustannukset uudelleenlastaamisen jälkeen Venäjän rajalle. 9. Maantiekuljetuskustannukset Venäjän rajalle. 10. Maantiekuljetuskustannukset Venäjän alueella (vrt. yhteisymmärryspöytäkirjan tekninen liite). 11. Kuljetusvakuutuksesta aiheutuvat kustannukset. 12. Pankkitakauksista aiheutuvat kustannukset. 13. Hallinnolliset kustannukset (todistukset, tulliasiakirjat jne.). 14. Muut kustannukset. Yhteensä euroa/tonni ............... >KAAVION LOOPU> LIITE III Vakuuksien antaminen >KAAVION ALKU> Tarjouskilpailuvakuus (*) n:o . . . . . . . (Asetus (EY) N:o 000/1999 5 artiklan 1 kohdan h alakohta) Toimitusvakuus (*) n:o . . . . . . . . . . (Asetus (EY) N:o 000/1999 7 artikla) Maksuvakuus (*) n:o . . . . . . . . . . . (Asetus (EY) N:o 000/1999 13 artikla) Komission asetus (EY) N:o . . . /. . . annettu . . /. . /. . (1) Tarjouksen tekijä: Tuotemäärä: Määräpaikka: Vakuussumma: Me, allekirjoitaneet (pankin nimi ja yhteystiedot), joita edustaa . . . . . . . . (virka-asema), ilmoitamme antavamme interventioelimelle. . . . . . . . . (osoitetiedot) (EY) omavelkaisen ja yhteisvastuullisen vakuuden seuraavaan määrään asti: Valuutta ja summa numeroin (summa ja valuutta kirjaimin) taataksemme, että. . . . . . . . . (yhtiön nimi ja osoite) täyttää . . . /. . . /. . . avatusta tarjouskilpailusta .......... (tarjouskilpailuasetuksen numero ja nimi) johtuvat velvoitteet. Tämä vakuus on: 1. voimassa toistaiseksi; 2. maksettavissa interventioelimelle sen pyynnöstä heti, jos se ilmoittaa että. . . . . . (yhtiön nimi) ei ole kunnioittanut antamiaan sitoumuksia; 3. ainoastaan interventioelimen vapautettavissa seuraavasti: - kyseisen vakuuden alkuperäiskappaleen palauttaminen; - interventioelimen nimenomainen vapautus (mahdollisesti osittainen). Paikka. . . . . . . . . . . päiväys ...../..../..... Liite: luettelo henkilöistä, joilla on vakuuden allekirjoitusoikeus sekä nimikirjoitusnäytteet (*) tapauksen mukaan (1) >KAAVION LOOPU> LIITE IV Toimitusvakuuden antamista koskeva sitoumus >KAAVION ALKU> Asetuksen (EY) N:o 111/1999 7 artiklan mukaisesti Tarjouksen tekijä: ................ Erän numero: ...................... Tuote/määrä: ...................... Vakuussumma: ...................... Me, allekirjoittaneet . . . . . . . . (pankin nimi ja yhteystiedot), joita edustaa . . . . . (virka-asema),sitoudumme antamaan interventioelimelle . . . . . . . . . (osoitetiedot) (EY), . . . . . . . . (yritys), kanssa yhteisen ja yhteisvastuullisen toimitusvakuuden, jonka määrä on . . . . . . . . (EUR) edellyttäen, että kyseinen yritys on tarjouskilpailun voittaja: Vakuus annetaan (EY) N:o 111/1999 5 artiklan 1 kohdan i alakohdan, 7 artiklan ja liitteen IV mukaisesti. ....................... (Allekirjoitus) >KAAVION LOOPU> LIITE V LASTAUSTODISTUS >KAAVION ALKU> (asetuksen (EY) N:o 111/1999 2 artiklan 2 tai 3 kohdassa tarkoitettu toimitus) Allekirjoittanut, .............................. (sukunimi/etunimi/virka-asema) joka toimii .......................... puolesta, todistaa ottaneensa haltuun jäljempänä ilmoitetut tuotteet: Tuote: Pakkaustapa: Säkkien lukumäärä: Kokonaismäärä tonneina: - netto: - brutto: Haltuunottopaikka ja -päivä: Aluksen numero: Valvontalaitoksen nimi/osoite: Valvontalaitoksen paikalla olevan edustajan nimi ja allekirjoitus: Huomautukset tai varaukset: ...................................... ...................................... ...................................... (Tuottajan allekirjoitus ja leima (1)) .................................... (Kuljettajan allekirjoitus ja leima) Todistus laaditaan kahtena kappaleena, joista toinen on tarkoitettu tuottajalle toimitusvakuuden vapauttamista varten ja toinen kuljettajalle asetuksen (EY) N:o 111/1999 13 artiklassa tarkoitettua etumaksua koskevan hakemuksen esittämistä varten. (1) toimittaja, joka vastaa tapauksen mukaan tuotteen jalostuksesta tai markkinoilta hankkimisesta. >KAAVION LOOPU> LIITE VI TODISTUS tuotteiden poistumisesta interventiovarastosta >KAAVION ALKU> (Asetuksen (EY) N:o 111/1999 2 artiklan 1 kohdan a alakohdassa tai 2 kohdassa tarkoitettu toimitus) Varasto: ................................... Tarjouskilpailuasetus: (EY) N:o ............ Tuote: ..................................... Erän numero: ............................... Tuotelaji ja päivämäärä Varastosta otetut määrät Yhteensä .............................................. (Päiväys, varastoijan leima ja allekirjoitus) >KAAVION LOOPU>